text: Notícies - Ràdio Sant Cugat, premiada amb un guardó RAC a la millor proposta d'innovació a la Torre Agbar
  Ràdio Sant Cugat, premiada amb un guardó RAC a la millor proposta d'innovació a la Torre Agbar
  Ràdio Sant Cugat rep avui el premi a la Innovació de Ràdio Associació de Catalunya ( 8/mai/08)
  Lluís Recoder, orgullós pel premi RAC a Ràdio Sant Cugat (24/abr/08)
  Aplaudiment unànime de l'equip de govern i dels partits al premi a Ràdio Sant Cugat (25/abr/08)
  Ràdio Sant Cugat rep el premi RAC en Innovació per la seva conversió en Cugat.cat (24/abr/08)
  el 9/mai/08 Anna Bernadó Societat PDF
  Ràdio Sant Cugat ha rebut aquest dijous el premi Ràdio Associació de Catalunya (RAC) a la millor proposta d'innovació per la seva conversió en el grup multimèdia Cugat.cat. L'emissora municipal s'ha endut el guardó de mans d'Imma Tubella, rectora de la Universitat Oberta de Catalunya (UOC), en una cerimònia a la Torre Agbar. D'aquesta manera, Ràdio Sant Cugat ha pres el relleu a iCat fm en els vuitens premis ràdio associació.
  Els guardons RAC, que premien els professionals de la ràdio i els millors programes dels últims anys, s'han entregat en una cerimònia a la Torre Agbar. L'acte ha comptat amb la presència de diversos professionals del món radiofònic i ha estat presidit pel president de la Generalitat, José Montilla, i el conseller de Cultura i Mitjans de Comunicació, Joan Manuel Tresserras.
  El regidor d'Innovació i Comunicació, Jordi Puigneró, i el director de l'OAMCIC, a la qual pertany Cugat.cat, Xavier Fornells, també han assistit a la cerimònia d'entrega. Escoltem Xavier Fornells.
  La comunicació local ha estat molt maltractada durant molt temps. Ens han donat un premi local i això ens ha d'animar a tots.
  El jurat estava format per Joan Manuel Tresserras, Imma Tubella, i els periodistes Assumpció Maresme i Jordi Margarit. Aquests han destacat que l'emissora 'ha entès perfectament el canvi d'accent en la mateixa concepció d'un mitjà local de comunicació del segle XXI, obrint continguts i identitats en la distribució que faciliten les noves tecnologies de la informació i la comunicació'.
  De la seva banda, el president de la Generalitat, José Montilla, ha destacat el 'valor afegit' dels premiats.
  Els premis reconeixen bona ràdio sovint feta amb pocs recursos i molta il·lusió.
  El periodista Roger de Gràcia ha presentat la cerimònia, que també ha comptat amb la intervenció 'Llibertat d'expressió - ús i abús' de l'humorista Queco Novell i amb l'actuació del grup 'De Calaix'.
  L'AV de Volpelleres proposa espais alternatius per evitar que els mòduls de La Mirada se separin
  Una xerrada sobre el seguiment dels asteroides propers a la Terra, proposta d'avui dels Amics de la Unesco